২০১৬ সালে শিলিগুড়িতে আইলিগের ডার্বি ম্যাচ থেকে শুরু হয়েছিল ঋতব্রত বিতর্ক। যার জেরে সিপিএম-এর শৃঙ্খলারক্ষা কমিটি একটি তদন্ত কমিটিও তৈরি করে। তদন্তকারী সেই কমিটির রিপোর্ট ঋতব্রত-র বিরুদ্ধেই গিয়েছে বলে সূত্রের খবর। এরমধ্যে দলবিরোধী কাজ করায় ঋতব্রতকে বহিস্কারও করে সিপিএম। কিন্তু, সূত্রের যা খবর তাতে ঋতব্রত যে শুধু যে শো-অফ জীবন যাপনের জন্য বিতর্কে জড়িয়েছিলেন তা নয়, তাঁর বিরুদ্ধে আরও সব গুরুতর অভিযোগ ছিল এবং সেগুলি-র বহু তথ্য-প্রমাণও তদন্ত কমিটি পেয়েছে। যদিও, সিপিএম সেই সব তথ্য কিছুই এখনও পর্যন্ত প্রকাশ্যে আনেনি। কিন্তু, নম্রতার খুল্লাম-খুল্লা অভিযোগে ঋতব্রত-র কেচ্ছা যে প্রকাশ্যে চলে এসেছে তাতে কোনও সন্দেহ নেই। মমতার পরিবর্তনের ডাকে ক্ষমতাচূত্য সিপিএম যে তরুণ তুর্কি নেতাকে 'মুখ' বানাতে চেয়েছিল, সেই নেতা যে তলে তলে কতবড় স্বেচ্ছাচারী হয়ে উঠেছিলেন তার প্রমাণ এখন আস্তে আস্তে সামনে আসছে।